**Kunfehértó Község Polgármesterének**

**ELŐTERJESZTÉS**

Kunfehértó Község Önkormányzata Képviselő-testülete

2017. június 28-i ülésére

**Tárgy: *A Mosolyvár Óvoda intézményvezetői (magasabb vezetői) megbízása***

A Mosolyvár Óvoda óvodavezetőjének Harnóczi Erzsébetnek az intézményvezetői magasabb vezetői megbízása 2017. július 31. napjával lejár.

A Képviselő-testület 2017. március 29-i ülésén a 41/2017. (III.29.) Kt. sz. határozatával pályázatot írt ki a Mosolyvár Óvoda intézményvezetői (magasabb vezető) állásának betöltésére.

A pályázati felhívásra Harnóczi Erzsébet nyújtott be pályázatot.

A pályázati eljárást lefolytattuk a 2011. évi CXC. törvény, a 326/2013. (VIII.30) Kormány rendelet, és a 20/2012 (VIII.31.) EMMI rendelet erre vonatkozó szabályozása szerint.

A fentiek alapján a pályázatról véleményt nyilvánított az intézmény nevelőtestülete, alkalmazotti közössége, valamint a szülői munkaközösség.

**A véleményezési eljárás során az alábbi vélemények születtek:**

1. **Nevelőtestület:**

A 2017. június 12-én megtartott nevelőtestületi értekezleten a nevelőtestület véleményt nyilvánított a pályázatban leírt szakmai elképzelésekről.

A nevelőtestület határozatképes – 100%, 7 fő jelen – volt. Szavazásra jogosult 6 fő.

Harnóczi Erzsébet pályázatát 4 fő támogatta és 2 fő nem szavazatot adott.

1. **Alkalmazotti közösség:**

A 2017. június 12-én megtartott alkalmazotti közösségi értekezleten az alkalmazotti közösség véleményt nyilvánított arról, hogy a pályázó megbízását hogyan támogatja.

Az alkalmazotti közösség határozatképes volt 93%, a 15 főből 14 fő volt jelen, szavazásra jogosult 13 fő.

Harnóczi Erzsébet pályázatát 11 fő támogatta, 2 fő nem szavazatot adott.

1. **Szülői munkaközösség:**

A szülői munkaközösség Harnóczi Erzsébet pályázatát szintén megkapta, megismerte. A pályázatban leírtak megismerése alapján a következő véleményt adták: *A programot tudomásul vettük, de egybehangzóan támogatni nem tudjuk.*

**Harnóczi Erzsébet szakmai életútja:**

Harnóczi Erzsébet 1986-ban képesítés nélküli óvónőként kezdte pedagógiai pályafutását. Ezt követően állást kapott a Kunfehértói Általános Iskolában. Itt először napközis nevelőként dolgozott, majd gyógypedagógus végzettség megszerzése után a gyermekek fejlesztését látta el. 2013. augusztus 1-től intézményvezetői munkakört tölt be a Kunfehértó Napközi Otthonos Óvodában. 2015. májusában közoktatási vezető szakképzettséget szerzett.

A nemzeti köznevelésről szóló 2011. évi CXC. törvény 67.§ (8) bekezdése alapján az intézményvezetésre benyújtott pályázatot, a pályázattal kapcsolatosan kialakított írásbeli véleményeket továbbá a nevelőtestületi és alkalmazotti közösség szavazásának eredményét az intézmény hirdetőtábláján közzétettük, mivel közérdekből nyilvános adat.

Kérem a Képviselő-testületet az előterjesztés megtárgyalására, a döntés meghozatalára.

**Határozati javaslat: …/2017. (VI….)Kt. határozat**

**Kunfehértó Község Önkormányzatának Képviselő-testülete Harnóczi Erzsébet (6413 Kunfehértó, Petőfi utca 72.) pályázót megbízza 2017. augusztus 1-től 2022. július 31-ig a Mosolyvár Óvoda intézményvezetői (magasabb vezető) feladatainak ellátásával.**

**Illetményét az alábbiak szerint állapítja meg:**

* **a nemzeti köznevelésről szóló 2011. évi CXC. törvény 7. melléklete szerinti pedagógus II. fokozat 11. kategóriájának megfelelő alapbér (327.667,-Ft),**
* **illetménypótlék, az illetményalap 40 %-ának megfelelő intézményvezetői pótlék(70.847,-Ft)**
* **gyógypedagógiai pótlék 5% (8.856,-Ft)**

**Határidő:** 2017. július 14.

**Határozat végrehajtásáért felelős:** Huszár Zoltán polgármester

**Határozatról értesülnek:**

1.Harnóczi Erzsébet pályázó,

2. Mosolyvár Óvoda

3. Farkasné Meszes Éva (helyben)

4. Irattár

Kunfehértó, 2017. június 21.

Huszár Zoltán